
          R E P U B L I K A  E  S H Q I P Ë R I S Ë

      KUVENDI
Relacion mbi zbatimin e buxhetit për periudhën Janar-Prill 2022
Në zbatim të udhëzimit të Ministrit të Financave dhe Ekonomisë “Për procedurat standarte të monitorimit të buxhetit në njësitë e qeverisjes qendrore” dhe Rregullores së Kuvendit, me mbylljen e periudhës 4 mujore janar-prill 2022, Shërbimi i Financës dhe buxhetit, në bashkëpunim me Drejtuesit e Menaxhimit të programeve buxhetore, kanë  realizuar monitorimin e treguesve buxhetore në mënyrë krahasimore plan fakt, për periudhën,  në lidhje me performancën e realizimin e treguesve të saj.
Buxheti i vitit 2022 është miratuar me ligjin nr.115/2021 ”Për buxhetin e vitit 2022” dhe synon të mbështesë të dy programet buxhetore, në arritjen e qëllimit të politikave përkatëse:
Programi i  Veprimtarisë legjislative, diplomacia dhe kontrolli parlamentar, që ka si qëllim të politikës së tij, përmirësimin e punës në procesin e shqyrtimit dhe miratimit të projekt-akteve në komisionet parlamentare, seancë plenare, duke përfshirë aspektet gjinore; përmirësimin e mekanizmave dhe praktikave të mbikëqyrjes parlamentare dhe të ndërveprimit deputet-qytetar në ushtrimin e funksionit përfaqësues dhe llogaridhënies ndaj zgjedhësve; zbatimin efektiv të mekanizmit ndër-institucional Kuvend-institucione të pavarura-ekzekutiv.
Programi “Planifikimi, Menaxhimi dhe Administrimi” që ka si qëllim të politikës së tij përmirësimin e vazhdueshëm të punës për ndërgjegjësimin dhe angazhimin e qytetarëve në veprimtarinë e Kuvendit, rritjen e efektivitetit dhe paanshmërisë në ofrimin e shërbimeve kërkimore, rritjen e nivelit të teknollogjisë së informacionit duke përfshirë dhe sigurimin e punës në distancë, përmirësimin e kuadrit rregullator, rritjen e kapaciteteve njerëzore, përmirësimin e komunikimit të brendshëm dhe atë të infrastrukturës dhe kushteve të punës.
Gjatë periudhës në analizë, në kuadër të masave të ndërmarra nga qeveria, me akte normative, në kushtet e situatës së veçantë, me Aktin Normativ nr.3 datë 12.03.2022, Kuvendit i janë shkurtuar 78.3 milion lekë nga buxheti i shpenzime operative.

Nga programi i veprimtarisë legjislative janë shkurtuar 39.6 milion lekë, ndërsa në programin e veprimtarisë administrative janë shkurtuar 38.7 milion lekë.

Tabela nr.1 paraqet buxhetin vjetor sipas ligjit, planin 4 mujor sipas detajimit dhe realizimin faktik janar-prill 2022:
	Emërtimi
	plan vjetor

sipas ligjit
	Plani vjetor me ndryshimet
	Plan 4 mujor
	Fakti 4 mujor
	     % realizimit planit 4 mujor

	a
	1
	2
	3
	4
	5=4/3

	Shpenzime për paga
	593.320.000
	583.487.000
	194.496.000
	163.690.000
	84.16 %

	Shpenzime për sigurime shoqërore
	86.000.000
	84.650.000
	28.217.000
	25.352.000
	89.85 %

	Shpenzime për blerje mallra dhe shërbime
	454.156.000
	386.217.000
	129.273.000
	109.657.000
	84.83 %

	Kuota parlamentare
	15.090.000
	15.090.000
	13.000.000
	12.892.000
	99.17 %

	Transferta korente te brendshme
	0
	2.072.040
	900.000
	825.000
	91.66 %

	Shpenzime kapitale (investime)
	283.000.000
	283.000.000
	66.693.000
	2.963.000
	4.44 %

	T OT A L I
	1.431.566.000
	1.354.516.040
	432.579.000
	315.379.000
	72.90 %


Ndërsa totali i buxhetit vjetor të Kuvendit eshte realizuar 23.26 % në periudhën katërmujore, ndaj planit 4 mujor realizimi është 72.90 %.
Krahasuar me të njëjtën periudhë të vitit të kaluar, realizimi është pothuaj ne të njëjtin nivel .
Grafikisht krahasimi paraqitet në milion lekë, si më poshtë:

Numri i punonjësve 
Ligji “Për buxhetin e vitit 20221” ka miratuar për Kuvendin numrin 434 të punonjësve (staf politik përfshirë deputetët si dhe stafin administrativ) dhe me vendimin nr.35 datë 19.01.2022 të Këshillit të Ministrave janë miratuar 13 punonjës me kontratë të përkohshme.

Numri faktik në 4 mujorin e parë 2022 është  127 deputetë, 52 staf politik, 190 stafi administrativ,  gjithsej 378, ndërsa numri i punonjësve me kontratë të përkohshme është 9.
Numri i punonjësve në vitin 2022 është shtuar me 25, nga 409 që ishte në vitin e kaluar plani.

Këto shtesa konsistojnë në  shtesat e këshilltarëve të grupeve parlamentare, grupi i ekspertëve në kabinetin e Kryetarit të Kuvendit, disa nga shtesat  në funksion të Institutit Parlamentar, shtesa në funksion të punës së  Zëvendëkryetarëve të Kuvendit dhe Marrëdhëniet me Jashtë.
Grafikisht numri faktik i punonjësve  në  këtë 4 mujor, krahasuar me të  njëjtën periudhë të vitit të kaluar paraqitet si më poshtë:

Shpenzimet për paga dhe  për kontributet e sigurimeve shoqërore e shëndetësore

Plani 4 mujor i këtyre shpenzimeve është realizuar në masën 84.88 %.
Në periudhën janar-prill 2022, me aktin  normativ nr 3, datë 12.03.2022, janë shkurtuar 22.7 milion lekë nga ky grup shpenzimesh, nga të cilat 10.1 milion lekë në programin buxhetor legjislativ dhe 12.6 milion lekë në programin administrativ.

Në programin buxhetor legjislativ,  plani buxhetor i shpenzimeve për paga dhe kontribute akordohet për 140 deputetë, e duke qënë se një pjesë e deputetëve kanë kaluar në funksionin e ministrit, (nuk paguhen nga Kuvendi), ka çlirim fondi.

Gjithashtu, për periudhën që analizohet, ka patur dhe  pozicione vakante. 

Në programin buxhetor administrativ gjithashtu ka akoma pozicione vakante, gjë që e bën të përballueshëm fondin e pagave pas shkurtimeve nga akti normativ.

Shpenzimet operative për blerje mallra e shërbime
Ky grup shpenzimesh si katërmujor është realizuar në masën  84.83 % e planit katërmujor të ndryshuar. Me aktin normativ nr.3 të sipërcituar, janë shkurtuar 55.2 milion lekë në këtë zë buxhetor.
Viti 2022 shënon një vit aktiv, ndryshe nga dy vitet e mëparshme, ku aktiviteti, për shkak të pandemisë, zhvillohej kryesisht online.

Si rezultat i mundësisë për të marrë pjesë fizikisht në takime, pritje e përcjellje, organizime evente etj, viti  2022  (periudha janar-prill) ka një realizim më të lartë se e njëjta periudhë e vitit të kaluar.

I shprehur grafikisht ky krahasim, për grupet kryesore të shpenzimeve,  jepet si më poshtë:

Në grupin e përfitimeve financiare të deputetëv, përfshihen ato përfitime që sanksionon ligji Statusi i deputetit dhe vendimi 114/2014 i Kuvendit. Krahasuar me të njëjtën periudhë të vitit të kaluar paraqiten  në rritje, por duhet theksuar që  krahasimi  nuk ka bazë të njëjtë pasi 
në vitin 2021,  numri i deputetëve ishte më i ulët, muaji prill ishte muaj fushate elektorale dhe deputetët  nuk kanë patur përfitime të plota, për shkak të pezullimit të aktivitetit parlamentar.
Këto përfitime janë transparente dhe paraqiten në faqen zyrtare të Kuvendit.

Shpenzimet për mirëmbajtje të sistemeve elektronike zënë një peshë të konsiderueshme në buxhetin e këtij zëri buxhetor. Këto  bazohen  në kontrata afatgjata, në respektim të vkm  nr.710 datë 21.08.2013 ”Për krijimin dhe funksionimin e sistemeve të ruajtjes së informacionit,  vazhdueshmërisë së punës dhe marrëveshjeve të nivelit të shërbimit” për sigurimin e mirëmbajtjes së planifikuar gjatë 2-4 vjet.

Plani vjetor për këtë mirëmbajtje shkon  rreth 65 milion lekë, ndërsa si  4 mujor janë realizuar 11.7 milion lekë shpenzime.
Në Kuvendin e Shqipërisë janë funksionale sistemi elektronik i votimit, sistemi Audio Video në ambjentet ku zhvillohen mbledhjet e komisioneve të përhershme, në ambjentet e sallës së mbledhjeve të grupeve parlamentare, sistemi e-parlament, sistemi i menaxhimit të dokumentacionit DMS, rrjeti wireless, faqja zyrtare, aplikacionet për  monitorimin e institucioneve të pavarura, aplikacioni Kuvendi i Shqipërisë etj.

Duke qënë se fondet e vitit 2022 u shkurtuan me AN3, grupet e shpenzimeve që janë shkurtuar në planifikim janë blerja  karburantit me 2 milion lekë;shpenzime të pritjes me 3 milion lekë; biletat për udhëtime jashtë shteti me 2 milion lekë;e për rrjedhojë dhe dietat me jashtë, 2 milion lekë; dieta brenda vendi me 10 milion lekë ( dieta deputetë, duke u nisur nga fakti i deklaruar për 4 muajt e parë, që paraqiten më ulët se plani); mirëmbajtje pajisje zyra në vlerë 2.8 milion lekë;shpenzimet për ekzekutim të vendimeve gjyqësore me 11 milion lekë; është hequr dorë nga shërbimet e printimit dhe të botimit në vlerë 7.3 milion lekë etj.të cilat i janë bërë me dije dhe Byrosë së Kuvendit dhe Sekretariatit për Buxhetin ( nr.1172/2 datë 23.03.2022).
Me shkresën nr.1258 datë 28.03.2022 të Sekretarit të Përgjithshëm, u është kërkuar Kryetarëve të Grupeve parlamentare dhe Kryetarëve  të Komisioneve, por i është bërë me dije dhe Byrosë së Kuvendit, që për udhëtimet jashtë shteti të kihen parasysh mundësia e pjesëmarrjes online, numri  i kufizuar në përbërje të delegacionit, mundësia e udhëtimeve me loë cost etj.
Shpenzimet për kuotat parlamentare
Gjatë periudhës janar-prill 2022 janë paguar detyrimet vjetore për kuotat parlamentare në ato organizata ku bën pjesë dhe Kuvendi i Shqipërisë si OSBE, IPU,  NATO, PABSEC, PAM.
Realizimi 4 mujor paraqitet 99.17 %.

Fondi i veçantë
Me udhëzimin plotësues nr.1 datë 10.01.2022 “Për zbatimin e buxhetit të vitit 2022”, Ministria e Financave dhe Ekonomisë ka përcjellë dhe tabelën e shpërndarjes së fondit të veçantë në Institucione. Për Kuvendin është përcaktuar vlera 1 milion lekë.

Ky fond është akorduar i gjithi në Kuvend, dhe është përdorur në përputhje me kuadrin ligjor në fuqi.
Në katërmujor është shpenzuar vlera 469 mijë lekë, për dhënie ndihma të menjëhershme dhe dy raste të daljes në pension.
  Investime Kapitale
Projektet e shpenzimeve kapitale për vitin 2022 paraqiten në tabelën e mëposhtme (shprehur ne mijë lekë):
	Kodi projektit
	Emërtimi i projektit
	Vlera e plotë 
	Buxheti 2022
	REALIZIMI PROGRESIV  JANAR- PRILL 2022
	Komente

	
	
	e
	Kontraktuar
	
	

	
	
	projektit
	
	
	

	M020004
	FV sistem ngrohje ventilimi dhe kondicionimi ne Sallen e Seancave Plenare
	46.385
	46.385
	0
	Në fazë projekti dhe oponence teknike

	18AA412
	Krijimi i Business Continuity Center (BCC)
	85.000
	85.000
	0
	Në fazë përllogaritje fondi limit

	18AA403
	Sistem i dixhitalizimit te aseteve mediatike
	25.000
	25.000
	0
	Planifikuar për 4-mujorin e tretë

	18AA502
	Rikonstruksion i rrjetit elektrik 
	29.342
	29.342
	40
	Në fazë dorëzimi ofertash

	20AB401
	TVSH ( bashkefinancim i NDI) per qendren e vizitoreve
	5.500
	5.500
	0
	Investim në vazhdim

	20AB401
	Bashkefinancim i NDI per qendren e vizitoreve (Kosto Lokale)
	2.300
	2.300
	40
	Investim në vazhdim

	M020002
	Pajisje zyre te blera
	20.193
	20.193
	603
	Investim në vazhdim

	18AA408
	Ndertim i faqes se Internetit te Kuvendit (WEB)
	2.280
	2.280
	2.280
	Ka përfunduar investimi

	18AA410
	Krijim i dhomes se serverave ne Sallen e Seancave Plenare
	30.000
	30.000
	0
	Në fazë përllogaritje fondi limit

	20AB401
	Arredim-Mobilim i qendres se vizitoreve
	27.500
	27.500
	0
	Në procedurë prokurimi

	18AA203
	Blerje makineri per shtypshkronjen
	9.000
	9.000
	0
	Në procedurë prokurimi

	M020029
	Blerje libra
	500
	500
	0
	Planifikuar për 4-mujorin e dytë

	 
	TOTAL
	283.000
	283.000
	2.963
	 


Siç shihet nga tabela, realizimi faktik për këtë zë është në nivel të ulët, paraqitet me realizim vetëm  ndërtimi i faqes së re web, projekt i cili u realizuar në fund të vitit 2021, por pagesa ka prekur fondet e vitit 2022.
Ndërsa theksojnë se katërmujori i parë i vitit buxhetor, është periudha kur shërbimet që kanë dhënë projektidetë për projektet e investimit,  në bashkëpunim me strukturat  përgjegjëse, fillojnë procedurat  për saktësimin e specifikimeve teknike, llogaritjet dhe saktësimin e fondit limit, procedurat e prokurimit  etj.

Adresa:Bulevardi “Dëshmorët e Kombit”, Nr.4,Tiranë-Shqipëri            Telefon/faks:00355 42278454
http://www.parlament .al

